- Hindi News
- National
- चार साल पहले केके शर्मा रामपाल शर्मा साथ थे, अब अध्यक्ष पद पर आमने सामने
चार साल पहले केके शर्मा रामपाल शर्मा साथ थे, अब अध्यक्ष पद पर आमने-सामने
भास्कर संवाददाता | भीलवाड़ा
जिलाक्रिकेट संघ (डीसीए) के एक खेमे के नेताओं में विवाद इतना बढ़ गया है पिछले चुनाव में एक मंच पर बैठने वाले इस बार अध्यक्ष पद के लिए आमने-सामने हैं। डीसीए के इतिहास में पहली बार चुनाव की नौबत आई है।
अब तक निर्विरोध निर्वाचन होता आया है। विवाद इतना बढ़ा है कि 21 पदों के लिए 47 नामांकन जमा हुए हैं। चार साल पहले चुनाव में कांग्रेस के वरिष्ठ नेता डॉ. सीपी जोशी खेमे के केके शर्मा डीसीए के अध्यक्ष, रामपाल शर्मा सचिव एवं नरेंद्र ओझा कोषाध्यक्ष बने थे। इस बार स्थिति यह है कि तीनों ने अध्यक्ष पद के लिए नामांकन पत्र भरा है। सोमवार को नामांकन वापसी का आखिरी समय है। इसके बाद स्थिति स्पष्ट होगी कि अध्यक्ष पद के लिए कितने उम्मीदवार मैदान में रहेंगे।
{आज नाम वापसी, कल वोट डाले जाएंगे
निर्वाचनअधिकारी रुस्तमअली शेख ने बताया कि सोमवार को सुबह नौ बजे तक नाम वापसी होगी। सात मार्च को चित्तौड़गढ़ रोड स्थित होटल रेडियंस में सुबह नौ बजे मतदान होगा। इससे पहले होटल में ही डीसीए की एजीएम होगी।
{17 क्लबों के सचिव मतदान में हिस्सा लेंगे
जिलेमें 17 क्रिकेट क्लब हंै। मतदान का अधिकार सभी क्रिकेट क्लब के सचिव को है। इसलिए सभी 21 पदों के लिए 17 सचिव मतदान करेंगे। भीलवाड़ा शहर में 15 और इनके अलावा मांडल और शाहपुरा में क्रिकेट क्लब है।
{दो पदों पर होगा निर्विरोध निर्वाचन
टेक्निकलएडवाइजर के लिए सलीम राजा और प्रोग्राम डायरेक्टर के लिए नीरज मानसिंहका का एक-एक नामांकन ही मिला है। इसलिए दोनों का निर्विरोध निर्वाचन तय है।
नरेंद्र ओझा ने भी अध्यक्ष पद के लिए ही भरा पर्चा
अध्यक्षपद के लिए तीसरे प्रत्याशी नरेंद्र ओझा हैं। वरिष्ठ उपाध्यक्ष के लिए तीन, 4 उपाध्यक्ष पद के लिए 8 नामांकन, कोषाध्यक्ष के लिए 3, सचिव के लिए दो, महासचिव दो पद के लिए तीन, आर्गेनाइजिंग सचिव के लिए तीन, मीडिया मैनेजर के लिए दो और 7 एक्जुकेटिव मैंबर के लिए 18 नामांकन पत्र आए हैं।
चार साल पहले चुनाव के समय केके शर्मा सीपी जोशी खेमे में थे। इसलिए वे अध्यक्ष और रामपाल शर्मा सचिव बने। उधर, आरसीए में ललित मोदी के अध्यक्ष बन जाने से सीपी जोशी गुट के डीसीए भीलवाड़ा को चार साल में एक भी रुपया बजट का नहीं मिला। आरसीए द्वारा हर डीसीए काे एक साल में तीन लाख रुपए अनुदान देने का प्रावधान है। सूत्रों के अनुसार अब केके शर्मा ललित मोदी गुट में चले गए हैं इसलिए उन्होंने अध्यक्ष पद के लिए नामांकन किया है। केके शर्मा और रामपाल शर्मा के बीच विवाद हो जाने के कारण जिला क्रिकेट संघ की ओर से चार साल में जिलास्तर पर एक भी बार मैच नहीं हुए। आरसीए में ललित मोदी गुट होने से आरसीए की ओर से भी भीलवाड़ा को कोई बड़ा मैच नहीं मिला जबकि भीलवाड़ा में रणजी ट्रॉफी जैसे बड़े-बड़े मैच हो चुके हैं। इसका खामियाजा जिले के क्रिकेट खिलाड़ियों को चुकाना पड़ा।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva